is pt es is is is is is is is is is is is is is is is is is is is is is is is is is is is is is is is is
Feðgar á ferð eru skemmtilegir þættir sem sýndir hafa verið á Stöð 2 þrjú síðustu sumur. Í þáttunum heimsækja þeir feðgar, Magnús Hlynur Hreiðarsson, fréttamaður á Selfossi og Fannar Freyr Magnússon jákvætt og skemmtilegt fólk sem er á öllum aldri og hefur frá mörgum skemmtilegu að segja. Jákvæðni og lífsgleði er mottó þáttanna. Á nýja disknum eru þættirnir tíu sem sýndir voru sumarið 2017, auk sextán skemmtilegra innslaga frá Magnúsi Hlyni sem hann var líka með á Stöð 2 sumarið 2017 en þeir þættir hétu „Ísland í sumar“. Nú gefst öllum tækifæri á á að sjá þættina, ekki síst þeim sem eru ekki áskrifendur á Stöð 2 og misstu því af Feðgum á ferð og Ísland í sumar. Tveir diskar eru í coverinu, annar með þátttunum tíu og hinn með innslögunum sextán.
Diskurinn er seldur í Bónus á Selfossi, Hveragerði og Smáratorgi í Kópavogi, í Krónunni á Selfossi, í Nettó á Selfossi + Bókakaffinu á Selfossi hjá Bjarna Harðar. Það er líka hægt að panta diskinn og fá hann sendan heim í gegnum heimasíðuna www.fedgaraferd.is Flott jólagjöf í pakkana undir jólatréð.
Feðgar á ferð 2017 –efnistök
Þáttur 1 - Tvær hressar 97 ára vinkonur á Sólvöllum á Eyrarbakka, Laufey Guðmundsdóttir og Guðrún Valdimarsdóttir.
Þáttur 4 – Heimsókn í fjárhúsið til Oddnýjar Steinu Valsdóttur, sauðfjárbónda á Butru í Fljótshlíð og formanns Landssambands sauðfjárbænda / Sigurður Ingi Jóhannsson, alþingismaður og dýralæknir geldir fola í hesthúsinu sínu á Syðra Langholti í Hrunamannahreppi
Þáttur 5 - Gísla Arason, 99 ára á Höfn í Hornafirði sóttur heim / Snorri Már Snorrason, hjólagarpur í Reykjavík sem glímir við parkison lætur ekkert stöðva sig
Þáttur 6 - Bakað með Sindra bakara á Flúðum sem er smátt og smátt að leggja Suðurland undir sig með vörum sínum / Jón Eiríksson, bóndi og listamaður á Búrfelli í Miðfirði í Vestur Húnavatnssýslu
Þáttur 7 - Sigurður Jónsson, listamaður og lífskúnstner á Selfossi sem getur allt þrátt fyrir erfið veikindi. Siggi fékk blóðtappa árið 2007, sem olli miklum skaða, lömun og málstoli.
Þáttur 8 – Frúin og skemmtikrafturinn á Söndum í Miðfirði í Vestur Húnavatnssýslu, Guðrún Hálfdánardóttir fer á kostum / Nunnurnar í Stykkishólmi sóttar heim í klaustrið sitt og kapelluna, auk þess sem þær spiluðum körfubolta með okkur
Þáttur 9 – Katrín Sif Einarsdóttir, 30 ára í Kollafirði sem hefur farið 208 sinnum til útlanda / Æðasetur Íslands í Stykkishólmi, setrið og vinnslan heimsótt
Þáttur 10 – Hafdís Hafsteinsdóttir og Einar Gestsson, kúabændur á Hæli í Skeiða og Gnúpverjahreppi fara á kostum, hún er ofvirka týpan en hann er rólega týpan í sambandinu / Uppspuni, spunaverksmiðja Huldu Brynjólfsdóttur í Lækjartúni Ásahreppi en sjálf býr Hulda á Tyrfingsstöðum í sömu sveit
Ísland í sumar 2017 – efnistök
Þorvaldur á sjó og Margrét Scheving á Selfossi syngja og eru í léttu spjalli í Selfosskirkju. Hörpukórinn á Selfossi syngur líka í innslaginu
Merkilegt málverkasafni undir Eyjafjöllunum á bænum Núpi í eigu Berglindar Hilmardóttur. Berglind er bóndi af guðsnáð, með stórt kúabú, ásamt því að vera dugleg að sinna félagsstörfum fyrir bændur en hún er meðal annars formaður klasasamstarfs landbúnaðarins
Forsetahjónin , Guðni Th. Jóhannesson og Eliza Reid, forsetafrú í opinberri heimsókn í Bláskógabyggð í tilefni af 15 ára afmæli sveitarfélagsins
Tónlistar og dýrafjölskylda í Lyngheiði á Selfossi þar sem tíkin Aría, læðan Nóta og kettlingurinn Konsert eru í aðalhlutverki
Ragnar Imsland, handverksmaður á Höfn í Hornafirði. Það er fátt eða ekkert sem Ragnar getur ekki gert í höndunum enda þúsundþjalasmiður
Bryggjuhátíðin 2017 á Stokkseyri
Sönghópurinn Kóngarnir á Suðurnesjum heimsækja allar kirkjur á Suðurnesjum, sjö talsins og syngja í þeim öllum undir forrystu Arnórs B. Vilbergssonar, organista í Keflavíkurkirkju
„Gamlir“ göngugarpar á Selfossi sem ganga daglega sama hringinn á Selfossi, 5 kílómetra, sama hvernig viðrar. Allt karlar sem eru hættir að vinna og kunna að lifa lífinu. Hápunktur hópsins til þessa var heimsókn til forseta Íslands á Bessastaði vorið 2017
Silja Rós Wang, 24 ára magnaður teiknari frá Böðmóðsstöðum í Bláskógabyggð. Silja sem er búsett í Englandi kemur reglulega til Íslands í heimsókn og þykir fátt betra en að vera heima í sveitinni. Hún er ótrúlega góð að teikna og mála. Silja var greint með sjúkdóminn Möbius sem kornabarn.
Heimir Laxdal og heimagisting í Stykkishólmi + tónlistinn sem á hug hans allan
Alex Máni, 20 ára fuglaljósmyndari á Stokkseyri sem er er einn efnilegasti og flottasti fuglaljósmyndari landsins enda hefur hann vakið athygli fyrir frábærar fuglaljósmyndir
Sverrir Andrésson, 87 ára á Selfossi og bílasafnið í bílskúrnum hans í Bakkatjörninni. Hann er safnari af guðsnáð, engu hefur verið hent í gegnum árin. Sverrir skipti nýlega um bíl en nú var hann að kaupa sinn hundraðasta bíl.
90 ára afmæli Hellu og töðugjöld, þorparölt og hátíðarhöld
Ísdagur Kjörís í Hveragerði 19. ágúst. Planið hjá fyrirtækinu var meira og minna fullt af fólki allan daginn þar sem allir fengu gefins ís, auk þess sem boðið var upp á fjölbreytt skemmtiatriði á sviðinu
Kjötsúpuhátíð á Hvolsvelli með tilheyrandi skemmtiatriðum og flottheitum
Jakob Frans, 10 ára einhverfur strákur á Selfossi. Jakob Franz er glaður stríðnispúki, sem er með mikla áráttu og fær skapofsaköst. Hann er með dæmigerða einhverfu og þroskahömlun